**Aplikim për licencë noterie**

1. **Thirrje për shprehjen e interesit për provimin e pranimit në trajnimin fillestar për noterë.**
* Ministria e Drejtësisë shpall në Buletinin e Njoftimeve Zyrtare thirrjen për shprehjen e interesit për provimin e pranimit në trajnimin fillestar, e cila përmban afatin brenda të cilit duhet të dorëzohet shprehja e interesit, që duhet të jetë jo më pak se dy javë nga data e shpalljes, dokumentacionin që duhet bashkëlidhur me të, si dhe adresën postare dhe elektronike të dërgimit të tyre. Thirrja publikohet për të paktën dy javë rresht, nga data e shpalljes së njoftimit, në faqen zyrtare të Dhomës Kombëtare të Noterisë dhe të Ministrisë së Drejtësisë. I interesuari që përmbush kriteret e parashikuara në shkronjat “a”, “b”, “c”, “ç”, “ç/1” dhe “d” të nenit 5 të ligjit nr.110/2018 “Për noterinë”, i ndryshuar, ka të drejtë të marrë pjesë në provimin e pranimit në formimin fillestar.
* Tarifat që aplikohen për këtë shërbim miratohen nga Asambleja e Përgjithshme e Dhomës Kombëtare të Noterisë, sipas parashikimeve të pikës 11, neni 17, të Statutit të Dhomës Kombëtare të Noterisë, miratuar me Urdhër nr. 445, datë 30.9.2019 të Ministrit të Drejtësisë.
* Formular aplikimi nuk ka.
* Afati kohor, procedura e ankimimit, si dhe standardet për cilësinë e shërbimit janë të parashikuara në nenin 5,6,7, 8 dhe 90 të ligjit nr.110/2018 “Për noterinë”, i ndryshuar, si dhe Urdhrin nr.354, datë 20.10.2020 i Ministrit të Drejtësisë “Për miratimin e rregullores për mënyrën e organizimit të provimit të pranimit në formimin fillestar”
1. **Thirrje për shprehjen e interesit për të hyrë në provimin e kualifikimit për noterë.**
* Kandidati për noter, pas përfundimit me sukses të formimit fillestar të detyrueshëm 1- vjeçar dhe pas trajnimit praktik 2-vjeçar si kandidat për noter pranë një noteri, ka të drejtë të hyjë në provimin e kualifikimit për noter nëse përmbush kushtet e parashikuara në shkronjat “a”, “b”, “b/1”, “c”, “ç”, “ç/1” dhe “d” të nenit 5 të ligjit nr.110/2018 “Për noterinë”, i ndryshuar. Provimi i kualifikimit për noter organizohet nga Ministria e Drejtësisë dhe përgatitet e vlerësohet nga Komisioni i Kualifikimit, në përputhje me rregullat e parashikuara në rregulloren e miratuar për këtë qëllim nga ministri i Drejtësisë, sipas pikës 6, të nenit 91, të ligjit nr.110/2018 “Për noterinë”, i ndryshuar.
* Për këtë shërbim nuk aplikohen tarifa, si dhe nuk ka formular aplikim.
* Afati kohor, procedura e ankimimit, si dhe standardet për cilësinë e shërbimit janë të parashikuara në nenin 5, 9 dhe 91 të ligjit nr.110/2018 “Për noterinë”, i ndryshuar, si dhe Urdhrin nr.347, datë 15.10.2020 i Ministrit të Drejtësisë “Për miratimin e rregullores së provimit të kualifikimit”.
1. **Thirrje për shprehjen e interesit për plotësimin e vendit vakant për noter nëpërmjet transferimit ose nëpërmjet dhënies së licencës zëvendësnoterit.**
* Çdo vend vakant i krijuar sipas pikave 1 dhe 2, të nenit 11 të ligjit nr.110/2018 “Për noterë”, i ndryshuar, plotësohet sipas radhës së mëposhtme: a) nëpërmjet transferimit të një noteri që ka kërkuar transferim në këtë pozicion; dhe b) nëpërmjet dhënies së licencës së noterit një zëvendësnoteri që ka shprehur interesin për vendin e ri vakant. 4. Ministri i Drejtësisë shpall çdo vend vakant në Fletoren Zyrtare dhe në faqen zyrtare të ministrisë.
* Për këtë shërbim nuk aplikohen tarifa, si dhe nuk ka formular aplikim.
* Afati kohor, procedura e ankimimit, si dhe standardet për cilësinë e shërbimit janë të parashikuara në nenin 11, 12, 13, 14 dhe 15 i ligjit nr.110/2018 “Për noterinë”, i ndryshuar, si dhe Urdhër nr.164, datë 10.06.2020 i Ministrit të Drejtësisë “Për miratimin e rregullave për procedurat e plotësimit të vendeve vakante si noterë”

Linku me bazën ligjore për shërbimin e aplikimit për licencë noterie.

[**https://drejtesia.gov.al/per-noterine/**](https://drejtesia.gov.al/per-noterine/)